open-index/open-wikipedia-markdown huggingface dataset:
חשוד (משפט)

**חשוד** על פי ההגדרה המילונית הוא מי "שנתעורר חשד כלפיו, שנוטים לחשוב עליו כי הוא אשם במעשה שלילי מסוים". ההגדרה בחוק הישראלי היא: "**"חשוד" – חשוד בביצוע [[עבירה]]**", כלומר, אדם שלדעת גורם ברשויות החוק יש יסוד להניח שביצע עבירה.

## בארצות הברית
בעגה של אכיפת החוק, חשוד הוא אדם מסוים שהואשם או נחשד בביצוע עבירה. שוטרים וכתבים בארצות הברית משתמשים לעיתים קרובות במילה "**חשוד**" כז'רגון כאשר מתייחסים **למבצע** העבירה. עם זאת, בהגדרה הרשמית, העבריין הוא השודד, התוקף, הזייפן וכו' – האדם שביצע את הפשע. ההבחנה בין חשוד לבין עבריין מכירה בכך שאין ידיעה שהחשוד ביצע את העבירה, ואילו העבריין הוא מבצע העבירה, אפילו אם הוא עדיין לא נחשד שביצע את העבירה. החשוד עשוי להיות אדם אחר מן העבריין, או שלא היה שום פשע בפועל, כלומר אין עבריין.

טעות נפוצה בדו"חות המשטרה היא בתיאור החשוד על ידי עדים, כאשר העדים מתארים את החשוד כעבריין (העדים בדרך כלל מגדירם את החשוד כעבריין, בעוד שתמונת המעצר היא של חשוד). לעיתים קרובות נאמר כי המשטרה מחפשת את החשוד, כאשר אין חשוד; המשטרה "יכולה" לחפש אחר חשוד, אבל הם בוודאי מחפשים את העבריין. פעמים רבות לא ניתן לדעת מהדו"ח המשטרתי האם יש חשוד או לא.

אולי משום השימוש השגוי במילים חשוד ועבריין, החלו במשטרת ארצות הברית בתחילת המאה ה-21 להשתמש במונחים חדשים, ובהם **אדם בעל עניין**, **חשוד אפשרי**, ואפילו **אדם בעל עניין אפשרי**, כדי להתכוון לחשוד.

על פי המערכות המשפטיות של ארצות הברית, לאחר אישור החלטה לעצור חשוד או לחייב אותו למשפט, על ידי תובע, חבר מושבעים גדול או שופט לאחר מכן ניתן לכנות את החשוד כנאשם, ורק לאחר שהורשע החשוד הוא נקרא עבריין.

## בישראל
בישראל כאשר אדם נחשד בביצוע עבירה הוא לרוב נחקר באזהרה במסגרת חקירה פלילית שלרוב נעשית במסגרת חקירה משטרתית. בסוף החקירה, מחליטה הרשות החוקרת אם לסגור את התיק, או להגיש או להמליץ להגיש כתב אישום נגדו החשוד.
ישנם חוקים והוראות חוק ספציפיות בחקיקה בישראל שעוסקים ב"חשודים" ובהם:
* מעצר חשודים שלא בצו שופט. סעיף 23 (א) לחוק סדר הדין הפלילי (סמכויות אכיפה - מעצרים), התשנ״ו–1996 קובע: "שוטר מוסמך לעצור אדם אם יש לו יסוד סביר לחשד שאותו אדם עבר עבירה בת מעצר והתקיים אחד מאלה".
* חקירת חשודים: חוק סדר הדין הפלילי (חקירת חשודים), תשס"ב-2002, עוסק בחקירה משטרתית ופלילית של "חשודים". "חקירה" מגודרת בסעיף 1 לחוק: "לרבות תשאול או גביית הודעה בקשר לעבירה, בידי שוטר". "חשוד" מוגדר בסעיף 1 לחוק: "חשוד בביצוע עבירה". נראה שהכוונה לחשוד בעיני רשויות אכיפת החוק. על אף שזה לא נאמר בחוק, נראה כי אדם שפורסמה כתבה בעיתון שמחשידה אותו בביצוע עבירה, או שהוגשה נגדו תלונה, אינו נחשב "חשוד" בפלילים, כל עוד הוא לא נחקר או תושאל על ידי רשויות החוק. אם הוגש נגד החשוד כתב אישום הוא נחשב מאותה כעת כ"נאשם".
* איסור פרסום שמות חשודים – בינואר 2012 נקבע בתיקון לחוק בתי המשפט בסעיף 70 (ד1) (1): "לא יפרסם אדם שמו של חשוד שטרם הוגש נגדו כתב אישום, עד תום 48 שעות מהמועד שבו התייצב החשוד לחקירה או שהיה עליו להתייצב לחקירה, או עד סיומו של הדיון הראשון שהתקיים לפני שופט בעניינו, לפי המוקדם מביניהם; לעניין זה לא יובאו שבתות ומועדים במניין השעות". לכלל זה נקבעו סייגים בסעיפים אחרים בחוק . בסעיף קטן (2) הוטלה על הרשות חובה ליידע את החשוד על זכותו לבקש אסור פרסום.

## ראו גם
* חשד (הלכה)
* עבירה
* חזקת החפות מפשע

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:משפט פלילי

## הערות שוליים
טוני יורדקה

**טוני יורדקה** (ברומנית: **Toni Iordache**; 17 בדצמבר 1942 - פברואר 1987) היה לאוטאר וירטואוז בנגינת צימבלום, שזכה לכינויים "מלך הצימבלום", "אל הצימבלום" ו"פגניני של הצימבלום".

## ביוגרפיה
יורדקה נולד בכפר בלדאנה, באזור בוקרשט, ברומניה, במשפחה צוענית של נגנים, בשם ניקולאה מיכאי. אביו היה נגן צימבלום ושני דודיו היו כנרים. מגיל ארבע החל גם הוא לנגן בצימבלום והתלמד אצל הצימבליסט הנודע מיטיטיקה צ'יוצ'יו. בגיל 6 שודרה ברדיו מנגינה בביצוע שלו. בגיל 14 כבר נחשב לרב אומן של הכלי, והודות לכישרון שלו יצא לטורנירים רבים בהם הופיע באירופה, באסיה ובאמריקה.

ב-1958 זכה במדליית הזהב בתחרות Welt Jugend Feier, בווינה. ב-1960 התקבל לתזמורת האנסמבל למוזיקה עממית צ'יוקרליה והופיע בה עד 1969. ב-1968 זכה במדליית הזהב ב"פסטיבל המוזיקאים הצעירים", בסופיה. ב-1969 השתתף בטוריניר לפריז עם גאורגה זמפיר ולהקתו, ובסופו ויתר על חוזהו עם צ'יוקרליה, והצטרף לזמפיר, איתו הגיע לברלין ולבודפשט.

יורדקה הצטיין במופעי יחיד והחזיק בשיא של 25 נקישות בשנייה.

ב-1985 נכרתה לו רגל בגלל סיבוכי סוכרת וכעבור שנתיים מת.

## קישורים חיצוניים

* וריאציות על נושא

## הערות שוליים

קטגוריה:נגני כלי הקשה
קטגוריה:מוזיקאים צוענים
קטגוריה:רומנים שנולדו ב-1942
קטגוריה:רומנים שנפטרו ב-1987
פכיקורמאים

ממוזער|השוואה לאדם של כמה ממיני המשפחה
**פכיקורמאים** (שם מדעי: Pachycormiformes) היא סדרת דגים מקריני סנפיר נכחדים אשר התקיימה בעידן המזוזואיקון מסוף הטריאס עד סוף הקרטיקון ונכחדו לחלוטין לפני 65 מיליון שנה בעת הכחדת הקרטיקון הגדולה. מאובניהם נמצאו באירואסיה ואמריקה הצפונית.

לדגים אלה היו סנפירי חזה רחבים דמויי-משוט והם היו בעלי חוטם גדול ועיניים גדולות. הם היו שייכים לקבוצה תמים גרמיים, בה דגי התנין והקשות-סנפיר המודרניים. מינים אלה היו בעלי גדלים שונים והגדול שבהם היה הלידסיכתיס (Leedsichthys), גדול דגי הגרם מעולם שהגיע לאורך של מעל 16 מטרים. דג זה לא היה צייד אלא מסנן פלנקטון כמו כריש ענק וכריש לווייתני.

## מיון

בעבר שייכו לסדרה גם את האיכתיודקטידיים הטורפים אך כיום מעריכים שהם קרובים יותר לגרום לשונאים.

## קישורים חיצוניים

*
זרעים של מסטיק

300px|ממוזער|שמאל|עטיפת התקליט "זרעים של מסטיק"
**זרעים של מסטיק** הוא מחזמר ישראלי לילדים, שחיברה המשוררת לאה נאור בהלחנתו של נחום היימן ובעיבודו המוזיקלי וניצוחו של מל קלר. המחזמר עובד גם לספר ולתקליט.

## חיבור המחזמר
המחזמר נכתב על ידי לאה נאור בשנת 1965. היא הייתה אם צעירה לשניים, עוזבת קיבוץ, כאשר נחום היימן, ידידה מקיבוץ בית אלפא, ביקש ממנה לכתוב שיר לכבוד מסיבת הסיום של קבוצת סלע - כתה ו' של ילדי הקיבוץ. הוא לא שבע רצון מהלחנת השיר הראשון שחיברה, אך התלהב מהשיר השני - זרעים של מסטיק - וביקש ממנה לכתוב שירים נוספים וסיפור רקע, כדי שיהיו להצגה מלאה. כתבה לאה נאור:

המחזמר ובו 14 שירים זכה להצלחה, ולפי דרישת הקהל הוא הוצג שוב ושוב בפני ילדי הקיבוצים השכנים לבית אלפא.

## ספר ותקליט
בעקבות הצלחת המחזמר הוזמנו ילדי קיבוץ בית אלפא להקליט את שיריו באולפן קול ישראל בירושלים. ב-1966 הוציאה לאור הוצאת ספרית פועלים ספר ובו מילות השירים שבו וכן תווים לנגינה. בעקבות זאת החליטה חברת סי בי אס להפיק תקליט של המחזמר בהשתתפות ילדי הקיבוץ וכוכבת ילדים של אותה תקופה, דליה פרידלנד. כיוון שקולם של רוב הילדים השחקנים כבר התחלף השתתפו בהקלטה ילדים צעירים יותר מן הקיבוץ. העיבוד המוזיקלי לתקליט נעשה על ידי המוזיקאי מל קלר. הוא יצא לאור ב-1967.

המחזמר היה הראשון במחזות שכתבה לאה נאור. היא העידה כי בתחילה לא ייחסה לו חשיבות מיוחדת וראתה בו רק תרומה צנועה לידידה נחום היימן ולקיבוץ בית אלפא. לכן לא שמרה את כתב היד המקורי של המחזמר, ונוסחו שהשתמר הוא העיבוד שיצרה ממנו לצורך הפקת התקליט.

פרסום המחזה ועיבודו לספר ותקליט הפכו את שיריו לשירי ילדים מן המוכרים ביותר בישראל. המחזמר זכה להצגות חוזרות בתיאטראות וגם בטלוויזיה.

בשנת 1995 הוציאה לאור הזמרת דפנה דקל קלטת וידאו ותקליטור (בהוצאת "קלסיקלטת") ובהם ביצוע של המחזמר בהשתתפותה של דליה פרידלנד (כאשר השיר "כשאבא יחזור מן העיר" לא נכלל בגרסה שלה). 

שירי הקלטת שודרו בערוצים "הופ!", "בייבי" ו"הופ! ילדות ישראלית". 

בשנת 1999, עיבוד מחודש למחזמר עלה על במות הארץ בהפקת מילשטיין הפקות. עיבד וביים עידן עמית על פי המחזה המקורי של לאה נאור, ועיבד מוזיקלית צליל בירן. 

המחזמר הועלה מחדש בהפקה גדולה בעמק המעיינות בשנת 2010, לכבוד חגיגות 100 שנה לתנועה הקיבוצית. בעיבוד המחודש השתתפו שלוש מקהלות. במאית המחזה הייתה אושרת חנין-רז והמנהל המוזיקלי היה חיים אסנר. נאור, היימן ובני קבוצת סלע היו אורחי הכבוד בהצגה.

מהדורה חדשה של ספר המחזמר יצאה לאור בשנת 1989 עם ציורים מאת אלונה פרנקל. בשנת 2013 יצא הספר לאור בשלישית ועוטר בציוריה של ולי מינצי.

## שירי המחזמר
# הטיול
# הכל קרה בגלל רותי
# מי אכל את הירח
# זרעים של מסטיק
# אדון חרדון המפוזר
# ארץ הילדים
# ציור אדום
# שותפים
# מה עושות הרכבות על הפסים
# היום אני שמחה
# המשחק
# כשאבא יחזור מן העיר
# יום הולדת מפלסטלינה
#איך אפשר לישון

## קישורים חיצוניים
* טקסט המחזמר, באתר של לאה נאור
* זרעים של מסטיק, באתר דפדף
* זרעים של מסטיק, באתר הקיבוץ המאוחד-ספריית פועלים
* דליה פרידלנד - זרעים של מסטיק (1967), באתר סטראו ומונו
* זרעים של מסטיק, בבלוג יומן מסע לחקר 100 שנות תרבות לילדים בקיבוצים
* הפמיניזם החתרני של זרעים של מסטיק, באתר המולטי יקום של אלי אשד

## הערות שוליים

קטגוריה:מחזות זמר ישראליים
קטגוריה:ספרי ילדים ונוער בעברית
קטגוריה:אלבומים בעברית
קטגוריה:יצירות משנת 1965
פורטל לקוחות

**פורטל לקוחות** הוא שער אלקטרוני לאוסף של קבצים דיגיטליים, שירותים ומידע, נגיש דרך האינטרנט באמצעות דפדפן אינטרנט.

המונח מוחל לרוב על מנגנון שיתוף מידע בין ארגון לבין לקוחותיו. הארגון מספק נקודת כניסה מאובטחת, בדרך כלל באמצעות אתר אינטרנט, המאפשרת ללקוחותיו כניסה לאזור שבו הם יכולים להציג, להוריד ולהעלות מידע פרטי.

פורטלי הלקוחות נפוצים עבור חילוף מאובטח של מידע פיננסי, בדרך כלל כאשר צוותים עובדים מרחוק. חוקי פרטיות כגון Gramm-Leach-Bliley Act דורשים מארגונים להצפין את המידע האישי של הלקוחות שלהם, שנשלח באופן מקוון. שיתוף מידע זה באמצעות אי-מייל אינו תואם את חוק Gramm-Leach-Bliley וחוקי פרטיות פדרליים אחרים. פורטלי לקוחות מאפשרים למשתמשים לרכז ולנהל את הארגון שלהם בצורה וירטואלית, בדרך כלל כדי להגביר את היעילות ואת התקשורת של הארגון עם לקוחותיו.

יתרונות נוספים של שימוש בפורטל לקוחות, בשונה משימוש באי-מייל, כוללים אפשרות לעבוד עם קבצים גדולים ללא מגבלה, וגישה עצמאית למאגרי מסמכים פרטיים.

פורטלי לקוחות משמשים לעיתים קרובות יחד עם אוטומציה של תהליכי עבודה וניהול מסמכים כדי למקסם את יעילות סביבת העבודה.

## תעשיות
פורטלי הלקוחות נפוצים בתעשיות רבות, ובכלל זה ארגונים מסחריים שונים, והם בדרך כלל אינם ספציפיים לתעשייה מסוימת. משרדי עורכי דין עושים שימוש נרחב בפורטלי לקוחות. הסיבה לכך היא כי בעבודתם המשותפת עם לקוחותיהם מעורבת כמות גדולה של מסמכים. במקרים אלה פונקציונליות שיתוף הקבצים היא הכרחית. באפשרותו של פורטל לקוחות לתת מענה גם לטיפול בחשבוניות, רישום זמן ומעקב הוצאות. יתרונות אלה מובילים לכך שארגונים קטנים ובינוניים משתמשים בפורטלי לקוחות כדי לנהל את הפעילות העסקית שלהם.

## נושאים
* אבטחת מידע - פורטלי לקוחות רבים משתמשים בתכונה של SSL 256 bit, בדומה לזה של בנקאות מקוונת, אבל עסקים בעלי מידע רגיש, כגון נתונים רפואיים, חוששים לגבי אחסון הנתונים שלהם בענן. עסקים המעוניינים להשתמש בפורטלי לקוחות בדרך כלל מאמצים פתרונות ענן פרטיים ומארחים את התוכנה on-premises.

## ראו גם
* ניהול מסמכים

## הערות שוליים

קטגוריה:ניהול ידע
קטגוריה:דפים עם תרגומים שלא נסקרו
גבעת הארפ

**גבעת הארפ** (באנגלית: **Harp Hill**; מילולית: גבעת הנבל) היא גבעה בצד הצפוני של גבעות מקדולנד, ברכס אסגארד בארץ ויקטוריה שבאנטארקטיקה. 

גובהה של הגבעה 750 מטרים מעל פני הים. 

הגבעה מתנשאת מעל סביבתה, ומידרונותיה הצפוניים - מערביים והדרומיים - מזרחיים הם מצוקי סלעים תלולים.

## היסטוריה
### מקור השם

שמה של הגבעה ניתן לה על ידי הוועדה המייעצת לשמות אנטארקטיים בשנת 1997. 

הגבעה נקראת "גבעת הנבל", בשל צורתה.   

## קישורים חיצוניים

* גבעת הארפ באתר הסקר הגאולוגי של ארצות הברית
* גבעת הארפ באתר הגאזט האנטארטי של ממשלת אוסטרליה
* גבעת הארפ באתר הגאזט האנטארקטי של ממשלת ניו זילנד
* גבעת הארפ באתר הגאזט האנטארקטי המשווה SCAR
* מפת אזור גבעת הארפ
* תחזית מזג אוויר עדכנית ארוכת טווח עבור גבעת הארפ

## הערות שוליים

הארפ
הארפ
הארפ
פיג'ו סוג 5

**פיג'ו סוג 5** (בצרפתית: **Peugeot Type 5**) היא מכונית קטנה ופתוחה, מסוג "Runabout car" , מתוצרת יצרנית הרכב הצרפתית **[[פיג'ו]]** אשר יוצרה בין השנים 1894–1896.

## מאפיינים
* יוצרו 14 יחידות.
* דגם "פיג'ו סוג 5" פותח בשנת 1893.
* מכונית פתוחה.
* מנוע אחורי.
* מנוע הנעה אחורית.
* 4 מושבים (2 מושבים מול 2 מושבים, קרוי: "Vis-à-vis (carriage)" ).
* מערכת ההיגוי - מוט.

## תמונות

קובץ:1893-1896 Peugeot Type 5 photo 1.JPG |"פיג'ו סוג 5"
קובץ:1893-1896 Peugeot Type 5 photo 2.JPG |"פיג'ו סוג 5"
קובץ:Peugeot Type 5 à Sochaux.JPG |"פיג'ו סוג 5"


## ראו גם
* פיג'ו
* פיג'ו סוג 1
* פיג'ו סוג 2
* פיג'ו סוג 3
* פיג'ו סוג 4
* פיג'ו סוג 6
* פיג'ו סוג 15

## קישורים חיצוניים

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1894
קטגוריה:מכוניות צרפתיות
5
קטגוריה:מכוניות מנוע אחורי
אריתרוסוכוס

**אריתרוסוכוס** (שם מדעי: ***Erythrosuchus***; מילולית: "תנין אדום") הוא סוג של זוחל נכחד הקרוב לקבוצת הארכוזאורים, אשר דמה במראהו לתנין וחי בדרום אפריקה ונמיביה של תור הטריאס בתחילת עידן המזוזואיקון לפני 250-230 מיליון שנה. הוא היה קרובם של הפוסטוסוכוס והזאורוסוכוס שקדמו לדינוזאורים ותפקדו כטורפי-העל היבשתיים המרכזיים באזורי תפוצתם.
## מאפיינים
האריתרוסוכוס הגיע לאורך חמישה מטרים, לגובה של קרוב לשני מטרים ולמשקל של מעל טון. הוא היה בעל ראש מגודל ונוקשה באורך מטר ובעל לסתות חזקות מלאות שיניים חדות מעוקלות. בעבר לסתות אלה גרמו ליצור להצטייר כבעל ראש טירנוזאורוס אך המבנה של העצמות היה שונה מעט. היו לו גפיים קצרות יחסית ואולי הוא נע על ארבע אך יכל להזדקף כדי לנוע מהר. בניגוד לרוב הזוחלים בתקופתו הרגליים מוקמו מתחת לגופו. 

טורף זה היה אולי ניזון ממארב מוסווה לזוחלים אחרים כמו ארכוזאורים או סינאפסידים אותם תפס בלסתותיו החזקות. למרות דמיונו לתנין היה קדום מאוד והיה בעל מאפיינים משותפים על ארכוזאורים דמויי-דינוזאורים. הדמיון לתנין נבע מאבולוציה מתכנסת דומה.

## קישורים חיצוניים

קטגוריה:דמויי ארכוזאורים פרהיסטוריים
קטגוריה:בעלי חיים שחיו בטריאס תחתון באפריקה
קטגוריה:בעלי חיים שחיו בטריאס תיכון באפריקה
קטגוריה:מאובני טקסונים שתוארו ב-1905
קטגוריה:טקסונים שהתפתחו בטריאס תחתון
דיוויזיית האבטחה ה-213 (ורמאכט)

**דיוויזיית האבטחה ה-213** (בגרמנית: **213. Sicherungs-Division**) הייתה דיוויזיית חיל רגלים של הורמאכט שלחמה במלחמת העולם השנייה.

## היסטוריה
ב-26 באוגוסט 1939 הוקמה הדיוויזיה, והוהעמדה תחת פיקודו של רנה דה ל'הומה דה קורבירה. במהלך המערכה בפולין היא הייתה חלק מהארמייה העשירית, וחיפתה מאזור ברסלאו על ההתקדמות הגרמנית לעבר קאליש ולודז', ולאחר מכן פנתה לצפון-מזרח כדי להילחם על מבצר מודלין. לאחר סיומה של המערכה הפולנית נותרה הדיוויזיה כחיל המצב בפולין באזור פוזנן. לאחר תחילת המערכה על צרפת, הועברה הדיוויזיה מערבה תחת פיקוד הארמייה השביעית. לאחר חציית הריין על ידי הארמייה השביעית, חצתה גם הדיוויזיה את הנהר, ולאחר מכן חדרה לאזור מילוז. מיולי 1940 עד פברואר 1941 הייתה הדיוויזיה בחופשה, ורוב לוחמיה נשלחו לעבודה בבתי החרושת ובשדות, רק אנשי המטה נשארו. ב-15 במרץ 1941 שונה שמה של הדיוויזיה ל**דיוויזיית האבטחה ה-213**, וחלק מיחידותיה שימשו להקמת דיוויזיות האבטחה ה-286 וה-403. במהלך מבצע ברברוסה הגנה הדיוויזיה על אזורי העורף של קבוצת ארמיות דרום, ואף השתתפה בקרב ברודי. הדיוויזיה לחמה בקרבות השונים בחזית המזרחית, ובכלל זה בקרב דנייפר, קרב קייב וקרב קורסון-צ'רקאסי, וב-16 בספטמבר 1944 פורקה הדיוויזיה.

## מפקדים
* רנה דה ל'הומה דה קורבירה (26 באוגוסט 1939–18 באוגוסט 1943)
* אלכס גשן (18 באוגוסט 1943–16 בספטמבר 1944)

## קישורים חיצוניים
* הדיוויזיה ה-213 באתר lexikon-der-wehrmacht 
* דיוויזיית האבטחה ה-213 באתר lexikon-der-wehrmacht 

213
שברולט ניבה

**שברולט ניבה** (ברוסית: **Шевроле Нива**, באנגלית: **Chevrolet Niva**) הוא SUV (ראשי תיבות של Sport utility vehicle) המיוצר ברוסיה משנת 1988 ועד היום.

דגם "שברולט ניבה" מיוצר על ידי יצרנית הרכב הרוסית **"GM-AvtoVAZ"** , אשר חולקת שותפות (joint venture), עם קונצרן הרכב האמריקאי **[[ג'נרל מוטורס]]** וחברת הרכב הרוסית אווטוואז (ברוסית: "АвтоВАЗ").

דגם "שברולט ניבה" הוא פיתוח של דגם "Lada Niva" .

## דורות
* דור ראשון - יוצר בין השנים 1988–2009.
* דור שני - מיוצר משנת 2014 ועד 2021. מיוצר משנת 2021, בשם לאדה ניבה טראוול .

## מאפיינים
* מיוצרים כ-35,000 יחידות בשנה
* 5 דלתות.
* 5 נוסעים.
* הנעה כפולה 4x4.
*מנוע בנזין.
* דגם "שברולט ניבה" מיוצר בעיר "Tolyatti"  במחוז סמרה, ברוסיה.
* מחיר היחידה כ-13,000 דולר (נכון לספטמבר 2014).

### דרגות גימור (שנת 2018)
* "L".
* "LC".
* "GL".
* "LE".
* "GLC".
* "LE+".

## תמונות

קובץ:VAZ-212300-55.jpg | "שברולט ניבה"
קובץ:Chevrolet Niva Silver.jpg | "שברולט ניבה"
קובץ:Chevrolet Niva 2012 03.JPG | "שברולט ניבה", שנת 2012
קובץ:Chevrolet Niva 2012 01.JPG | "שברולט ניבה", שנת 2012
קובץ:Chevrolet Niva 2012 02.JPG | "שברולט ניבה", שנת 2012
קובץ:Шевроле-Нива место водителя ф2.jpg | "שברולט ניבה" - מבט לתא הנהג
קובץ:Шевроле-Нива двигатель ф1.jpg | "שברולט ניבה" - מבט למנוע 4 הצילינדרים 
קובץ:Niva2123RCN2.jpg | "שברולט ניבה"
קובץ:Niva2123RCN1.jpg | "שברולט ניבה"
קובץ:Нива Ваз 2123 1.JPG | "שברולט ניבה"
קובץ:Police car in Minsk, Belarus 190915 2.jpg | "שברולט ניבה" - ניידת משטרה של משטרת מינסק
קובץ:Niva-Chevrolet (4835051142).jpg | "שברולט ניבה" - ניידת משטרה 


## ראו גם
* שברולט
* לאדה ניבה

## קישורים חיצוניים

* 
* 
* 

## הערות שוליים

קטגוריה:רכבי שטח ופנאי גדולים
קטגוריה:דגמי מכוניות שהושקו ב-1988
קטגוריה:כלי רכב המורכבים ברוסיה
ניבה
Soldi

"**Soldi**" (בעברית: "**כסף**") הוא שיר באיטלקית וערבית שנכתב והולחן על ידי צ'רלי צ'ארלס, דאריו פאיני ומחמוד, ושבוצע על ידי מחמוד. השיר ייצג את איטליה באירוויזיון 2019 בתל אביב, ישראל, בעקבות זכייתו במקום הראשון בפסטיבל סן רמו. הוא הגיע בגמר למקום השני, עם 472 נקודות. השיר הוא השיר השלישי הכולל שורות בערבית לאחר שירה של מרוקו באירוויזיון 1980 ושירה של ישראל באירוויזיון 2009.

## מיקומי שיא

## נתוני מכירות

## קישורים חיצוניים

* מילות השיר Soldi, באתר MetroLyrics

## הערות שוליים

קטגוריה:שירי אירוויזיון 2019
קטגוריה:שירי מחמוד
קטגוריה:שירי איטליה באירוויזיון
קטגוריה:שירי פסטיבל סן רמו 2019
קטגוריה:שירים באיטלקית
קטגוריה:שירים בערבית
קטגוריה:שירים שנכתבו על ידי דריו פאיני
קטגוריה:שירים על הורות
קטגוריה:שירים על כסף
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים בהוצאת איילנד רקורדס
פיג'ו סוג 174

**פיג'ו סוג 174** (בצרפתית: **Peugeot Type 174**) היא מכונית משפחתית מתוצרת יצרנית הרכב הצרפתית **[[פיג'ו]]** אשר יוצרה בין השנים 1923–1928.

סך הכול יוצרו 1,018 יחידות.

## תצורות
* סדאן - 4 דלתות, סדאן 2 דלתות - יוצרו 810 יחידות.
* ספורט - 2 דלתות, 2 נוסעים - יוצרו 208 יחידות.

## תמונות

קובץ: 174s n°3.jpg|"פיג'ו סוג 174s" 
קובץ:174s n°2.jpg |"פיג'ו סוג 174s" 
קובץ: |"פיג'ו סוג 174" 



קובץ:PeugeotCoupéChauffeurType174.JPG | "פיג'ו סוג 174"
קובץ:Peugeot Type 174 02.jpg | "פיג'ו סוג 174" 
קובץ:Peugeot Type 174 01.jpg | "פיג'ו סוג 174"
קובץ:Peugeot Type 174 Coupé de Ville rear-view.JPG | "פיג'ו סוג 174"
קובץ:Peugeot 174 Coupe-001.jpg | "פיג'ו סוג 174"


## ראו גם
* פיג'ו
* פיג'ו 601

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות ספורט
קטגוריה:דגמי מכוניות שהושקו ב-1923
קטגוריה:מכוניות צרפתיות
174
בן-ציון סופר

**בן-ציון סופר** (1945 – 26 במרץ 1987) היה פוליטיקאי ישראלי, ראש מועצה אזורית מרום הגליל.

## ביוגרפיה
נולד בעיירה א-זאווייה בחבל טריפוליטניה שבלוב. אביו הוא הרב כמוס סופר, יליד תוניסיה שהיה רב העיירה. בסוף שנת 1949, בהיותו בגיל ארבע, עלתה המשפחה לארץ. יהודי העיירה נקלטו במחנה העולים שבות עם, משם עברו להתיישב במושב עלמה שבגליל העליון. למד בישיבת בני עקיבא כפר הרא"ה ובאוניברסיטת חיפה. 

היה מורה ומנהל בית ספר. בתחילת שנות ה-70 הוא החל להיות פעיל ציבור, ובשנת 1973 היה חבר במטה חירום של מושבי הגליל שקבל על אפליה במכסות מים לעומת הקיבוצים בסביבה. בנוסף היה סגן יו"ר ארגון הקניות של מושבי הגליל ויו"ר ההנהלה של "נחלת המושבים", אגודה שניהלה את קרקעות עמק החולה של המושבים. באמצע שנת 1976 נבחר ליושב ראש ועד המושב עלמה. כיו"ר הוועד ביקש לממש פסק בוררות שקבע שיש לחסל את עדרי הבקר במושב, הפוגעים במטעים, דבר שהביא אותו לסכסוך קשה עם בעלי העדרים.

בשנת 1983 נבחר לראשות מועצה אזורית מרום הגליל. כראש המועצה האזורית, מונה ליושב ראש ועד ממונה של מושב מירון שקרס בגלל חובות כבדים.

במקביל לפעילותו בגליל היה פעיל במפד"ל, ובשנת 1977 הוצב במקום ה-61 ברשימתה בבחירות לכנסת התשיעית. בשנת 1986 הוא נבחר לנציג המושבים בלשכת המפד"ל.

נהרג בתאונת דרכים ב-26 במרץ 1987. הובא למנוחות בבית העלמין של מושב עלמה.

## חיים אישיים
השאיר אחריו אשה, רחל, ושישה ילדים. בנו עמית סופר, מכהן אף הוא כראש המועצה האזורית מרום הגליל. בן אחר, אופיר סופר הוא שר העלייה והקליטה מטעם הציונות הדתית.

## הערות שוליים

קטגוריה:הרוגי תאונות דרכים בישראל
קטגוריה:מועצה אזורית מרום הגליל
בן-ציון
קטגוריה:פעילי המפד"ל
קטגוריה:ישראלים ילידי לוב
קטגוריה:עולים לאחר קום המדינה: 1948–1950
קטגוריה:ראשי המועצה האזורית מרום הגליל
קטגוריה:עלמה: אישים
קטגוריה:אישים הקבורים במושבים
קטגוריה:ישראלים שנולדו ב-1945
קטגוריה:ישראלים שנפטרו ב-1987
פיג'ו סוג 190

**פיג'ו סוג 190** (בצרפתית: **Peugeot Type 190**) היא מכונית משפחתית מתוצרת יצרנית הרכב הצרפתית **[[פיג'ו]]** אשר יוצרה בין השנים 1928–1931.

סך הכול יוצרו 33,677 יחידות.

## תצורות
* סדאן - 2 דלתות
* קבריולה (יוצר משנת 1929)

## תמונות

קובץ:Peugeot 190.jpeg | "פיג'ו סוג 190" - קבריולה
קובץ:Peugeot Type 190 S Cabrio v.jpg | "פיג'ו סוג 190" דגם "S" - קבריולה
קובץ:Peugeot Type 190 S Cabrio i.jpg | "פיג'ו סוג 190" דגם "S" - קבריולה, מבט לתוך הרכב
קובץ:Peugeot Type 190 01.jpg | "פיג'ו סוג 190"
קובץ:Peugeot Type 190 02.jpg  | "פיג'ו סוג 190"


## ראו גם
* פיג'ו

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1928
קטגוריה:מכוניות צרפתיות
190
טופס כללי

**טופס כללי** (באנגלית: **General Ticket**; ידוע בשם **Scrutin de liste**, שמשמעו בחירות רשימתיות, בצרפת) הוא שיטת בחירות בה ישנם מספר מקומות העומדים לבחירה, והמנצחים זוכים בהן באופן מוחלט בעוד שיריביהם אינם זוכים בדבר. כל שיטת בחירות שאינה מבוססת על דירוג מועמדים (כגון הקול היחיד הנייד) היא מקרה פרטי של שיטת הטופס הכללי - בשיטה הרובנית הבחירה היא רק למקום אחד, בעוד שבשיטה היחסית מתווספת חלוקת מנדטים באופן יחסי בין רשימות המועמדים.

שיטה זו מקובלת במספר בתי פרלמנט ובתי סנאט בהן הקונגרס של ארצות הברית, צרפת (החל מהרפובליקה השלישית) ואיטליה.

## טופס כללי עם רשימות סגורות

בגרסה זו של הטופס הכללי, ההצבעה היא בעד רשימת מועמדים אחת בלבד. בדומה למצב בשיטה הרובנית, הרשימה שזוכה לרוב מסוים של הקולות זוכה בכל המקומות העומדים לבחירה.

חבר האלקטורים האמריקאי נבחר בשיטת טופס כללי עם רשימות סגורות, כשכל מדינה נחשבת אזור בחירה נפרד שבוחר את כל האלקטורים (או במיין ובנברסקה, שני אלקטורים, כשהשאר נבחרים בשיטה הרובנית בכל מחוז בחירה לבית הנבחרים).

בסינגפור, חברי הפרלמנט ממחוזות בחירה שבוחרים מספר צירים נבחרים בשיטת טופס כללי עם רשימות סגורות. חברי הפרלמנט של צ'אד נבחרים גם הם כך, אך בשיטה הצ'אדית אם אף רשימה במחוז בחירה מסוים זוכה בלפחות 50% מהקולות, הבחירה מתבצעת לא מהרשימה שזכתה ברוב פשוט אלא על בסיס חלוקת מנדטים יחסית.

בארגנטינה, מבין שלושת הסנאטורים שנבחרים מכל פרובינציה, שניים נבחרים בטופס כללי עם רשימות סגורות, והשלישי באופן רובני, מהרשימה במקום השני, וזאת כדי לפצות על העובדה שטופס כללי עם רשימות סגורות לא מקנה אף ייצוג לאופוזיציה. שיטה דומה משמשת לבחירת מחצית מהסנאט במקסיקו, כשהמחצית השנייה נבחרת בשיטה יחסית טהורה.

בפרלמנט היווני וכן במועצות המחוזיות בצרפת ואיטליה, חלק מסוים מהחברים נבחר בטופס כללי עם רשימות סגורות, כשהשאר – שמהווים רוב מוחלט מהצירים בכלל – נבחרים מאותן הרשימות, אך בשיטה היחסית, וזאת כדי לתת בונוס לרשימה במקום הראשון.

## טופס כללי עם רשימות פתוחות

על פי שיטה זו, ההצבעה היא בעד מועמד אחד מרשימה מסוימת בלבד. המועמדים שזכו במספרים הגבוהים ביותר של קולות זוכים, בזה אחר זה, בכל המקומות העומדים לבחירה. השיטה מיושמת במספר בתי פרלמנט, בהן אפגניסטן, ונואטו, ירדן, וכן לבחירת הסנאטורים באינדונזיה, נציגי הילידים ביואן המחוקק של טאיוואן, ונציגי המחוזות בבית היועצים היפני.

באנגלית, שיטה זו מכונה **Single non-transferable vote**  ("שיטת הקול היחיד הלא-נייד") - תיאור שאינו מייחד אותה לא מהשיטה היחסית, לא מהרובנית, ולא מטופס כללי עם רשימות סגורות.

## טופס כללי עם רשימות חופשיות

בגרסה זו של הטופס הכללי, שמכונה באנגלית **Bloc voting**  ("הצבעה גושית"), לכל בוחר יש קולות כמספר המקומות העומדים לבחירה, שאותם רשאי הוא לתת לכל מועמד שיחפוץ, אפילו אם המועמדים שלהם הבוחר נתן קולות לא כולם רצים ברשימה אחת. למרות זאת, יכולה להיות הגבלה של כמות הקולות שבוחר רשאי לתת למועמד מסוים. המועמדים שזכו במספרים הגבוהים ביותר של קולות זוכים, בזה אחר זה, בכל המקומות העומדים לבחירה.

גרסה זו של הטופס הכללי משמת לבחירת חברי הפרלמנט באיי מרשל, טובאלו, לאוס, מאוריציוס, ניואה, וסמואה, וכן לצד בחירה יחסית במונקו ובמונגוליה. בישראל, שיטה זו משמשת לבחירת חברי מועצת הרבנות הראשית.

בפיליפינים, כל מערכת בחירות שבוחרת מספר מקומות מתנהלת בשיטת הטופס הכללי עם רשימות חופשיות: יוצא הדופן היחיד הם נציגי הסקטורים בבית הנבחרים, שנבחרים בשיטה היחסית.

## ראו גם
* בחירות מקדימות

קטגוריה:בחירות
קטגוריה:מדע המדינה
קטגוריה:צרפת: פוליטיקה
קטגוריה:הקונגרס של ארצות הברית
ג'ים ג'קסון

**ג'יימס ארתור "ג'ים" ג'קסון** (באנגלית: **James Arthur "Jim" Jackson**; נולד ב-14 באוקטובר 1970) הוא כדורסלן עבר אמריקאי, אשר שיחק בליגת ה-NBA בין השנים 1992–2006. לאורך 14 עונותיו ב-NBA שיחק עבור 12 קבוצות שונות, ובכך הוא ניצב במקום השני במספר מועדונים שעבר שחקן בודד, לאחר איש סמית'. ממוצעי הקריירה שלו עומדים על 14.3 נקודות, 4.7 ריבאונדים ו-3.2 אסיסטים למשחק.

## נעורים וקריירת מכללות
ג'קסון נולד וגדל בעיר טולידו שבאוהיו. בשנתו האחרונה ב"תיכון מקומבר" המקומי הוביל את קבוצת הכדורסל שלו לזכייה באליפות התיכונים של אוהיו. כמו כן השתתף באותה שנה במשחק מקדונלד'ס אול-אמריקן, המציג את שחקני ליגת התיכונים המצטיינים בארצות הברית.

בין השנים 1989–1992 למד באוניברסיטת המדינה של אוהיו, ובשלוש עונותיו בקבוצת הכדורסל שלה רשם ממוצעים של 19.2 נקודות, 5.9 ריבאונדים ו-4.0 אסיסטים למשחק. בעונות 1991 ו-1992 זכה בתואר השחקן המצטיין של מחוז ה-Big 10, ונבחר לחמישיית העונה של ליגת המכללות כולה.

## קריירת משחק
בדראפט ה-NBA 1992 נלקח ג'קסון בבחירה הרביעית, על ידי דאלאס מאבריקס. לאחר מחלוקת מתמשכת עם המאבריקס בנוגע לתנאי חוזהו בקבוצה, הצטרף ג'קסון לקבוצה רק במרץ 1993, וב-28 המשחקים בהם שותף בעונת הרוקי קלע 16.3 נקודות למשחק. בעונה הבאה שותף בכל משחקי קבוצתו, והציג יכולת טובה עם ממוצעים של 19.2 נקודות, 4.7 ריבאונדים ו-4.6 אסיסטים למשחק, אך המאבריקס סיימו עם המאזן הגרוע ביותר בליגה בפעם השנייה ברציפות. בעונת  הצטרף לדאלאס הרוקי ג'ייסון קיד, אשר לצד ג'קסון וג'מאל משבורן השלים קו אחורי צעיר ומבטיח שזכה לכינוי "Three J's" (שמות שלושת השחקנים מתחיל באות "J"). באותה עונה היה ג'קסון אחד השחקנים הבולטים בליגה כשקלע 25.7 נקודות בממוצע למשחק, אך לאחר 51 משחקים נפצע בקרסולו והושבת להמשך העונה. במהלך עונתו החמישית עם המאבריקס, , הועבר בטרייד לניו ג'רזי נטס.

מאז קיץ 1997 ועד לסיום הקריירה בשנת 2006 שיחק ג'קסון עבור פילדלפיה 76', גולדן סטייט ווריורס, פורטלנד טרייל בלייזרס, אטלנטה הוקס, קליבלנד קאבלירס, מיאמי היט, סקרמנטו קינגס, יוסטון רוקטס, פיניקס סאנס ולוס אנג'לס לייקרס, ובאף אחת מהקבוצות לא שיחק במשך שתי עונות רצופות. בעונות  ו- העפיל עם קבוצותיו (פורטלנד ופיניקס, בהתאמה) לשלב גמר האזור המערבי, ובשתי הסדרות הודח על ידי סן אנטוניו ספרס. בסיום עונת  הודיע על פרישה ממשחק, בגיל 35.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:טולידו (אוהיו): אישים
קטגוריה:אוהיו: כדורסלנים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת המדינה של אוהיו
קטגוריה:בחירות דראפט של דאלאס מאבריקס
קטגוריה:כדורסלני דאלאס מאבריקס
קטגוריה:כדורסלני ניו ג'רזי נטס
קטגוריה:כדורסלני פילדלפיה 76'
קטגוריה:כדורסלני גולדן סטייט ווריורס
קטגוריה:כדורסלני פורטלנד טרייל בלייזרס
קטגוריה:כדורסלני אטלנטה הוקס
קטגוריה:כדורסלני קליבלנד קאבלירס
קטגוריה:כדורסלני מיאמי היט
קטגוריה:כדורסלני סקרמנטו קינגס
קטגוריה:כדורסלני יוסטון רוקטס
קטגוריה:כדורסלני פיניקס סאנס
קטגוריה:כדורסלני לוס אנג'לס לייקרס
קטגוריה:חברי היכל התהילה של כדורסל המכללות
קטגוריה:אמריקאים שנולדו ב-1970
יחזקאל נאג'י

**יחזקאל עזרא נאג'י יהודה יוסף שיך ששון** (בערבית: **حسقيل ناجي** חסקל נאג'י; 1846–1932) היה עורך דין, רב ושופט חוקר יהודי-עיראקי, יליד בגדאד. היה מראשוני הפרקליטים היהודים שהוסמכו על ידי השלטונות העות'ומאנים בעיראק במאה ה-19.

## ביוגרפיה
יחזקאל נאג'י קיבל את חינוכו בישיבת מדרש בית זלכה בבגדאד.

בגיל 14 החל ללמוד את הקוראן והיה בין היהודים היחידים שהכירו את הפיקה האסלאמי (מילולית: הבנה עמוקה. מדע העוסק בהלכות ובמשפט המוסלמי) ויסודותיו. בגיל 17 החל ללמוד את דיני השריעה המוסלמית אצל ראשי החוק והדת המוסלמית בבגדאד והתמחה בדיני המג'לה ובמיוחד בנושאים הקשורים לדיני אישות ולחוק הקרקעות העות'מאני. בהסכמתם של הרבנים למד משפטים והוסמך כעורך-דין בציון "מעולה" באמצעות צו מיוחד של המכללה למשפטים באיסטנבול כבר בהיותו בן 20. המשיך ללמוד בישיבה ובשנת 1920 הוסמך לרב.

ב-1870 והוא בן 24, נתמנה על ידי השלטונות העות'מאנים כשופט חוקר ותובע מחוזי באזור הדרומי של עיראק בערים חילה, דיואניה, שאמיה וכדומה.

בשנת 1898 פרש מהשירות הממלכתי והקים משרד עורכי דין פרטי, הוסמך בפירמאן סולטאני להופיע בפני בתי הדין השרעי המוסלמי ובתי הדין הרבני היהודי. הוא עסק בעיקר, בין היתר באמצעות מאבקים ציבוריים, בנושאי המלחמה לזכויות האשה והדרישה לביטול המוהר.

היה היועץ המשפטי לוועד הקהילה היהודית בבגדד, חבר בוועד הגשמי שלה והופיע בפני השלטונות העיראקיים כבא כוחה של הקהילה היהודית.

עם הכרזת עצמאותה של עיראק היה ממייסדי בית הספר למשפטים ומראשוני מוריו. הוא לימד בו את המג'לה.

## משפחתו וצאצאיו
יחזקאל נאג'י הוא נצר למשפחת ששון - נכדו של יוסף ששון, בנו של שיך ששון (ששון בן צלאח, 1750–1830) הנחשב לפטריארך המשפחה ואחיו של דוד ששון.

אחיו, אהרון יהודה שיך ששון, הוא סבו של המשורר אנואר שאול.

ליחזקאל נאג'י שני בנים ושתי בנות מאשתו הראשונה ושלושה בנים ושלוש בנות מאשתו השנייה.

בין ילדיו שעלו לארץ ישראל בשנות ה-50 ניתן לציין את מר נעמת יחזקאל, מנהל המעבדה האנדוקרינולוגית בקופת חולים; ד"ר כאמל נאג'י, מרצה בכיר ברפואת שיניים ומראשי רופאי השיניים בקופת חולים; צבי יחזקאל, אגרונום מוסמך מהאוניברסיטה העברית ומנהל בית הספר החקלאי רמה בגליל; מונירה, אחות ומיילדת מוסמכת שהייתה האחות המיילדת הרשמית בחצר בית המלוכה העיראקי וג'ולייט כלכלנית ומהעובדות הבכירות באלעל.

נכדו, טופיק היה חבר בסניף בצרה של המחתרת הציונית בעיראק עד לעלייתו ארצה במסגרת מבצע עזרא ונחמיה בשנת 1951. הוא קיבל תעודת הערכה על פועלו במחתרת מידי מרדכי בן-פורת. היה מודד מוסמך וניהל את מחלקת המדידות הטופוגרפיות בתכנון המים לישראל.

## ראו גם
* יהדות בבל
* אברהם בן-יעקב (חוקר)
* משפחת ששון
* מבצע עזרא ונחמיה

## הערות שוליים

2019 02
קטגוריה:יהדות בגדאד: אישים
ששון
קטגוריה:יהדות בבל
קטגוריה:ילידי 1846
קטגוריה:נפטרים ב-1932
אשבאנירארו

**אשבאנירארו** (בהונגרית: **Ásványráró**) הוא כפר במחוז גיור-מושון-שופרון סמוך לגבול הונגריה-סלובקיה.

## יהודי אשבאנירארו
לא ידוע הרבה על יהודי הכפר אך במכתב שנשלח מהקהילה במפקד קהילות הונגריה נכתב שהשוחט של הקהילה נמצא במחנה עבודה ובקהילה חיים 26 יהודים. בכפר קיים בית קברות יהודי.

## לקריאה נוספת
*אשבאנירארו, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 50. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
אזור צפון-מערב (קמרון)

**אזור צפון-מערב** (בצרפתית: **Région du Nord-Ouest**) הוא אזור בקמרון.

באזור מתגוררים 1,968,578 תושבים (נכון ל-2015). בירת האזור היא במנדה.

## נפות
מבחינה מנהלית אזור הצפון מחולק ל-7 נפות.

## קישורים חיצוניים

קטגוריה:קמרון: אזורים
גביע המדינה בכדורסל 1998/1999

**גביע המדינה בכדורסל ל[[עונת 1998/1999 בליגה הלאומית בכדורסל|עונת 1998/1999]]** היא התחרות ה-39 מאז היווסדו של המפעל.

מכבי תל אביב זכתה בגביע המדינה ה-29 בתולדותיה, לאחר ניצחון בגמר על הפועל ירושלים.

## שמינית הגמר
[ממוזער|שחקן מכבי תל אביב, [עודד קטש, מניף את גביע המדינה לאחר הניצחון הפועל ירושלים בגמר |טקסט=]]

## רבע הגמר

## חצי הגמר

## הגמר
מכבי תל אביב, תחת המאמן פיני גרשון, זכתה בגביע המדינה ה-29 בתולדותיה.

ירושלים הובילה דקה וחצי לסיום, קטש השווה מהקו, ירושלים שוב עלתה ליתרון, קטש שוב קלע שתיים מהקו ו-16.4 שניות לסיום קלע צ'ורצ'יץ' אחת משתיים מהקו והעלה את ירושלים ליתרון 66–67. קטש לקח גם את הכדור האחרון ושלוש שניות לסיום חדר לסל וסחט עבירה מפוקפקת מאייץ ולדמן שבקלות יכלה להיות גם עבירת תוקף. קטש דייק פעמיים מהקו - 67–68 למכבי בסיום.



## קישורים חיצוניים
* אלישע שוחט, ספר הכדורסל הישראלי, עמודים 393-394
* גמר גביע המדינה 1999, מכבי תל אביב - הפועל ירושלים 67:68, ערוץ היוטיוב של מכבי תל אביב

## הערות שוליים

קטגוריה:1998 בישראל: ספורט
קטגוריה:1999 בישראל: ספורט
קטגוריה:תחרויות כדורסל ב-1998
קטגוריה:תחרויות כדורסל ב-1999
קטגוריה:עונות בגביע המדינה בכדורסל
Euro Hockey Tour

**Euro Hockey Tour** הוא טורניר הוקי קרח שנתי, הנערך מאז 1996 ונחשב לטורניר ההכנה לאליפות העולם והמשחקים האולימפיים.

## תקנות
ארבע נבחרות משתתפות בטורניר: רוסיה, שוודיה, פינלנד וצ'כיה (קנדה השתתפה מספר פעמים, כשההרכב היה מורכב בעיקר משחקני הוקי מאירופה וליגות הסטודנטים מסלובקיה ודרום קוריאה). כל אחת מהמדינות משתתפת בטורניר אחד בבית:
* צ'כיה - טורניר Kajotbet, משחקי ההוקי הצ'כיים
* פינלנד - גביע קריאלה
* רוסיה - גביע הערוץ הראשון
* שוודיה - טורניר Oddset ומשחקי ההוקי השוודיים.

נקודות שנצברו בכל טורניר מתווספות לספירה הכללית והמנצחת היא הנבחרת שצברה את מרב הנקודות בסכום כל הטורנירים. יוצאים מן הכלל היו עונות 2004/2005, 2005/2006 ו-2006/2007, כאשר הנבחרות שקיבלו את המקומות הראשונים והשני שיחקו משחק הכרעה לקביעת המנצחת והמקומות השלישי והרביעי - התמודדו במשחק על המקום השלישי. הזוכה הראשונה אי פעם הייתה נבחרת פינלנד.
### גביע קריאלה
גביע קריאלה (בפינית: Karjala-turnaus) הוא טורניר חד שנתי להוקי קרח. שמו נובע משם מותג הבירה Karjala, המשמש כספונסר. החל בשנת 1992 כ**גביע סאונה** ב-1995, שינה שמו ל**גביע חג המולד** יחד עם איזבסטיה ונערך לפני חג המולד, במה שאילץ את רוסיה לשלוח הרכב משני לטורניר.

ב-1996, הטורניר הועבר לתחילת נובמבר והפך לחלק מטורנירי Euro Hockey Tour (EHT), שבו משתתפות צ'כיה, פינלנד, רוסיה ושוודיה.
### גביע הערוץ הראשון

הטורניר החל ב-1967 במוסקבה כטורניר לזכר יובל 50 למהפכת אוקטובר וכונה בשם **הטורניר הבינלאומי המוסקבאי**.
 הטורניר שוחר בדצמבר מדי שנה. ב-1992 נערך בסנקט פטרבורג ומאז 1996 מהווה חלק מטורנירי Euro Hockey Tour. הטורניר נערך בחסות עיתון איזבסטיה בשנים 1969–1996, בחסות מבשלת הבירה בלטיקה (1997–2002), בחסות תאגיד רוסנו ומאז 2006 נערך בחסות הערוץ הראשון ברוסיה.
### משחקי ההוקי השוודיים
משחקי ההוקי השוודיים (The Sweden Hockey Games) החלו ב-1991 ומאז 1996 מהווים חלק מ-Euro Hockey Tour. הטורניר נערך לרוב בסטוקהולם, שוודיה והמנצחת זוכה ב"גביע גלובן". בדרך כלל רק שוודיה, פינלנד, רוסיה וצ'כיה מוזמנות לטורניר אך לעיתים משתתפת גם קנדה.
### משחקי ההוקי הצ'כיים
הטורניר נחנך ב-1994 כגביע בנק פראג על שם מעניקת החסות. ב-1998 נקרא בשם Česká pojišťovna. ב-2012 נקרא בשם טורניר Kajotbet ומאז 2017 ידועים בשם משחקי ההוקי הצ'כיים, או משחקי ההוקי קרלסון. ב-1997 הטורניר צורף כחלק מטורנירי Euro Hockey Tour ונבחרת סלובקיה הוזמנה להשתתף בטורניר במקופ פינלנד.

## תוצאות

## טבלת מדליות

## ראו גם

* ליגת האלופות בהוקי קרח

## הערות שוליים

קטגוריה:תחרויות הוקי קרח
תחנת הרכבת חריש

**תחנת הרכבת חריש** צפויה לשרת את תושבי העיר חריש והאזור, והיא מתוכננת לקום באזור מחלף משמר הגבול. התחנה תמוקם על מסילת מנשה העתידית שתקשר את המסילה המזרחית אל מסילת העמק, בתחילה תהיה תחנה זו קצה של שלוחה שתתפצל מהמסילה המזרחית באזור עמק חפר. התחנה צפויה לקום כחלק מתוכנית הפיתוח של רכבת ישראל.

בצמוד לתחנה מתכונן מסוף תחבורה ציבורית ופארק התעשייה עירון.

נכון לתחילת שנת 2022 התחנה נמצאת בשלבי תכנון, ומקודמת על ידי חברת נתיבי ישראל.

בשל דרישת עיריית חריש להקים את התחנה בתוך העיר, התחנה אמורה לקום סמוך לכניסה לעיר, מצידו המערבי של כביש 6, ויוקם גשר או מעבר תת-קרקעי מהעיר עד לתחנה.

### שירות רכבות בתחנה (בעתיד)
בעתיד צפויים לעבור דרך התחנה מספר קווי נוסעים כחלק מהתוכנית האסטרטגית של רכבת ישראל לשנת 2040, במסגרתה צפויים לעבור קווים ממרכז הארץ אל צפון הארץ, כאשר צפונית לתחנה הקווים ימשיכו לתחנת הרכבת בית שאן או לכיוון חיפה וצפונה ומדרום לתחנה הקווים ימשיכו לכיוון לוד דרך המסילה המזרחית החדשה וייתכן שגם לכיוון תל אביב דרך מסילת הירקון או דרך מסילת השרון.

## הערות שוליים

חריש
קטגוריה:חריש: תחבורה
פרשת הפיצה

**פרשת הפיצה** היא פרשה שהעיבה על סדרת גמר הפלייאוף בין מכבי תל אביב להפועל ירושלים בעונת 1998/1999 בליגה הלאומית בכדורסל. על פי הפרסומים, שלושה ימים לפני המשחק הראשון בסדרת הגמר, התארח סנטר הפועל ירושלים ראדיסאב צ'ורצ'יץ' בביתו של מנהל מכבי תל אביב מוני פנאן. בעקבות פרסום הפרשה התחוללה סערה, והועלה חשד כי מכבי תל אביב יזמה את הפגישה לפני סדרת הגמר, כדי לסכם עם צ'ורצ'יץ שישחק במכבי תל אביב בעונה הבאה, בידיעה שזה עשוי להשפיע לרעה על יכולתו בסדרה. ההפסד של הפועל ירושלים בסדרה, למרות שהיה לה יתרון הביתיות, יוחס על ידי רבים במידה מסוימת להשפעת הפרשה.

## הפרשה
סדרת הגמר בפלייאוף של עונת 1998/1999 הפגישה את הפועל ירושלים ומכבי תל אביב. הפועל ירושלים הגיעה לסדרה בשיאה, כאשר סיימה לראשונה בתולדותיה במקום הראשון בליגה הסדירה, שמשמעותו יתרון ביתיות בפלייאוף. כן הציגה הקבוצה את ראדיסאב צ'ורצ'יץ', שחקן מכבי בעבר, שנבחר באותה עונה לשחקן העונה הסדירה. מנגד, מכבי תל אביב עברה עונה קשה - במהלכה החליפה שני זרים, פיטרה מאמן, והודחה בגביע אירופה כבר בשלב שמינית הגמר.

על פי הפרסומים, שלושה ימים לפני המשחק הראשון בסדרת הגמר, התארח צ'ורצ'יץ', בביתו של מנהל מכבי תל אביב, מוני פנאן. את הפרשה חשף עיתונאי הספורט רון קופמן בעיתון הארץ, ערב המשחק הראשון בסדרה, על סמך עדותו של שליח פיצה שהוזמן לדירתו של פנאן, ומכאן שם הפרשה.

בעקבות הפרסום, סערו הרוחות והועלה חשד כי צ'ורצ'יץ סגר את תנאיו במכבי תל אביב עוד לפני הסדרה בין הקבוצות. פנאן וצ'ורצ'יץ' הכחישו את הטענות.

כן הפנתה התקשורת דרישה כלפי הפועל ירושלים שצ'ורצ'יץ' לא יופיע במשחק. נשיא הקבוצה, אורי מנצור, הגיב כי "אם יש אלפית אחת סיכוי שהסיפור לא נכון", הוא לא רוצה "לפגוע בשחקן ולהרוס לו קריירה". לאחר התפוצצות הפרשה, יו"ר הפועל דני קליין והנשיא מנצור קיימו בחדר ההלבשה שיחה קשה עם צ'ורצ'יץ', דקות לפני המשחק השני בסדרה. במהלך אותו משחק, צ'ורצ'יץ' ירד לספסל וקילל את השניים.

## תוצאות הפרשה
במהלך הסדרה רשם צ'ורצ'יץ' יכולת חלשה ביחס ליכולת שאפיינה אותו בעונה הסדירה. בסופו של דבר, בניגוד לציפיות המוקדמות, הפועל ירושלים שהגיעה כפייבוריטית לסדרה, הפסידה למכבי 1–3, ובכך הפסידה את האליפות. לימים תלה מאמן הפועל ירושלים אפי בירנבוים את ההפסד בגמר ל"מחול השדים שפרץ לפני הסדרה".

בסיום העונה עזב צ'ורצ'יץ' את הקבוצה לאחר שכתוצאה מהפרשה נוצר נתק בינו לבין ההנהלה. לאחר עונה אחת בפנרבחצ'ה, לקראת עונת 2000/2001 עבר צ'ורצ'יץ' למכבי תל אביב. באותה עונה, כשהגיע עם מכבי לאולם מלחה, קיבל אותו הקהל במגשי פיצה וקללות. בשנים הבאות הניפו מעת לעת אוהדי הפועל ירושלים מגשי פיצה במשחקים מול מכבי תל אביב. בשנת 2013, בתגובה, הזמינה הנהלת מכבי תל אביב שישה מגשי פיצה והכניסה אותם למסדרון השחקנים.

## ראו גם
*הקלאסיקו הישראלי בכדורסל

## לקריאה נוספת
* אוהד גרינוולד, **המועדון: הסודות של מכבי תל אביב**, הוצאת כנרת זמורה-ביתן דביר, 2017
*אלישע שוחט, ספר הכדורסל הישראלי, עמוד 390

## קישורים חיצוניים
* 
* 
* 
* 
* 
קטגוריה:1999 בישראל: ספורט
קטגוריה:הפועל ירושלים (כדורסל)
קטגוריה:מכבי תל אביב (כדורסל)
קטגוריה:ישראל: פרשות בכדורסל
גביונים ונחשים

"**גביונים ונחשים**" (1976) הוא הדפס מאת יצחק דנציגר, המבוסס על רישום משנת 1973.

## תיאור
ההדפס "גביונים ונחשים", אשר נוצר בשנת 1976, מבוסס על רישום עשוי דיו, צבע מים וקולאז' שיצר יצחק דנציגר בעקבות העבודה על "פרויקט שיקום מחצבת נשר". בשנת 1976 הזמין מרכז ברסטון לגרפיקה את הפקתם של שלושה הדפסים של דנציגר. הדפסים אלו הודפסו על ידי סדנת ההדפס ירושלים בטכניקה של הדפס רשת. העבודה הודפסה בגובה של 30 ס"מ, וברוחב של 32 ס"מ, על גבי גיליון נייר בגובה של 65 ס"מ, וברוחב של 50 ס"מ ובמהדורה בת 84 עותקים. 

במרכז ההדפס מופיעה קוביית רשת, שנועדה לעצור סחף של קרקע, ושמכונה "גֵבְיוֹן" ושימש את דנציגר ושותפיו בשחזור שטחי האדמה שבמחצבת נשר. בפינתו הימנית של ההדפס מופיע רישום שחור של נחש מפותל בתוך שיח. ייתכן כי האמן ביקש לחבר בין פעולת השחזור לבין הטבע, מהלך אותו ביקש לבצע בפרויקט השחזור.

בשנת 1979 הוצגה העבודה בתערוכה "אמן-סדנה-הדפס" שהתקיימה במוזיאון בית אורי ורמי נחושתן. ובתערוכה הרטרוספקטיבית שנערכה לדנציגר במוזיאון ישראל בשנת 1981. תצלום היצירה פורסם בספר "100 שנות אמנות הדפס בישראל" (2015).

## הערות שוליים

קטגוריה:יצחק דנציגר
קטגוריה:הדפסי רשת
קטגוריה:הדפס ישראלי
קטגוריה:סדנת ההדפס ירושלים
Break Up with Your Girlfriend, I'm Bored

**Break Up with Your Girlfriend, I'm Bored** (בעברית: **תיפרד מהחברה שלך, משעמם לי**) הוא סינגל שהוקלט על ידי הזמרת-יוצרת האמריקאית אריאנה גרנדה, מתוך אלבומה החמישי, Thank U, Next. השיר יצא לאור ב-8 בפברואר 2019, כסינגל השלישי מתוך האלבום, על ידי חברת התקליטים ריפבליק רקורדס.

עם יציאתו נכנס השיר אל המקום ה-2 במצעד הבילבורד הוט 100, בעוד גרנדה שלטה בו זמנית גם במקום הראשון ברשימה עם שיר אחר מאותו אלבום, "".

## רקע וכתיבה
השיר נכתב על ידי אריאנה גרנדה, מקס מרטין, איליה סלמנזאדה , סוואן קוטצ'ה, קנדי בארוס וקווין בריגס והופק על ידי מרטין וסלמנזאדה. השיר הוא שיר בסגנון הרית'ם אנד בלוז אשר מאפיין שירים נוספים מתוך האלבום, Thank U, Next.

כבר כשיצא, הצליח השיר להיכנס למצעדי אייטונס רבים, והפך לאחד מן השירים שהוסטרמו הכי הרבה בשבוע בכורתם.

## וידאו קליפ
הווידאו קליפ הנלווה שצולם לשיר הועלה לערוצה של אריאנה גרנדה ב-7 בפברואר 2019, יום לפני שיצא כסינגל רשמי. הקליפ זכה להצלחה רבה כאשר הצליח בפחות מיממה אחת לצבור 18.1 מיליון צפיות. קליפ השיר בוים על ידי האנה לוקס דייוויס ומשתתף בו בין היתר השחקן צ'ארלס מלטון.

נכון לינואר 2021, מונה הצפיות של הקליפ עומד על כ-406 מיליון צפיות.

## קבלה ביקורתית

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי מקס מרטין
קטגוריה:שירים שנכתבו על ידי סוואן קוטצ'ה
קטגוריה:שירים שהופקו על ידי איליה סלמנזאדה
קטגוריה:שירים שהופקו על ידי מקס מרטין
קטגוריה:וידאו קליפים שבוימו על ידי האנה לוקס דייוויס
קטגוריה:וידאו קליפים שצולמו בלוס אנג'לס
קטגוריה:שירים על שעמום
קטגוריה:שירי R&B
קטגוריה:שירי מוזיקת טראפ
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:שירי פלטינה מרובעת באוסטרליה
קטגוריה:סינגלים בהוצאת ריפבליק רקורדס
אסף גורן

**אסף גורן** (נולד ב-1 בספטמבר 1991) הוא רקדן ברייקדאנס, דוגמן, זמר, מוזיקאי ושחקן ישראלי. הוא ידוע בעיקר כזוכה בתוכנית המציאות "האח הגדול VIP" בעונתה השלישית ששודרה ברשת 13, ועוד קודם לכן, כמשתתף בעונה הרביעית של הדוקו-סואפ "TLV - עושים את תל אביב". זכה גם בעונה 2 של נינג'ה ישראל VIP (מקצה 2).

## ביוגרפיה
גורן נולד בפתח תקווה, לרחלי ממוצא תימני ואמיר ממוצא פולני. אביו בעל חברת אבטחה בבולגריה ושירת בסיירת מטכ"ל, אמו עובדת כמורה למחול, וסבו היה במוסד. מגיל 8 עד 15 עסק בג'ודו, היה אלוף ישראל במשך ארבע שנים, ובנוסף היה חניך בפנימייה של מכון וינגייט. בגיל 15 עזב את הג'ודו והתרכז בריקודי הברייקדאנס. בגיל 20, ולאחר פציעות בשתי רגליו, זכה גורן באליפות אירופה בברייקדאנס.

בשנת 2009 השתתף בתפקיד אורח בעונתה השנייה של סדרת הטלוויזיה "קופיקו".

בשנת 2012 השתתף בעונה הרביעית של תוכנית המציאות "TLV עושים את תל אביב" בהוט בידור ישראלי. אחריה ירד ללוס אנג'לס שבארצות הברית, כדי להצליח בחו"ל כרקדן ומוזיקאי.

גורן השתתף בכמה תוכניות ריאליטי של ריקוד, שידוכים ובישול בארצות הברית ובהן, "?So You Think You Can Dance", "?Are You the One" ו"הבשלנים הגרועים באמריקה" וכן בעונה העשירית (פרק 3) וה-15 (פרק 4) וה-16 (פרק 1) של המרוץ לדראג של רו פול.

ידוע כמי שעולה לבמה ומופיע עם ציצית, פאות, כיפה ושופר. השתתף כרקדן בווידאו קליפים באמריקה של בריטני ספירס (""), וג'ייסון דירולו.

ב-2019 זכה בעונת ה-VIP השלישית של "האח הגדול ישראל".. ב-5 במאי 2019 הוציא את שירו "אוי ואבוי לי".

בפברואר 2020 השתתף בעונת ה-VIP השנייה של תוכנית הריאליטי "נינג'ה ישראל" וזכה במקום הראשון. בהמשך השנה הוא גם השתתף בעונה השלישית של נינג'ה ישראל והגיע עד חצי הגמר. בשנת 2022 הופיע בגרסה האמריקאית של אתגר הנינג'ה, והגיע לשלב חצי הגמר.

ביוני 2020 החל לשחק בסדרת הנוער "התחנה" בתפקיד יאיר.

בדצמבר 2020 הוציא לאור סינגל "Rainbow In The Dark" בשיתוף פעולה עם הזמר בוי ג'ורג' בו הוא שר באנגלית ובעברית.

במאי 2021 הוציא לאור סינגל ״מלך״ בשיתוף פעולה עם עידו בי וצוקי.

## חיים אישיים
ביולי 2019 יצא עם השחקנית שירן סנדל, והם נפרדו באוקטובר באותה שנה.

גורן בזוגיות עם הזמרת מעיין רודיך, בתם של הזמרת לאה לופטין והמוזיקאי אריק רודיך. בשנת 2022 עברו לגור בלוס אנג'לס ונולד להם בן.

גורן הוא טבעוני, ולדבריו התזונה הטבעונית מסייעת להישגיו הספורטיביים.

## קישורים חיצוניים

* 
* 
* 

## הערות שוליים

קטגוריה:רקדנים ישראלים
קטגוריה:דוגמנים ישראלים
קטגוריה:משתתפים בתוכניות מציאות אמריקאיות
קטגוריה:זוכי האח הגדול (ישראל)
קטגוריה:זמרים ישראלים
קטגוריה:זמרי פופ ישראלים
קטגוריה:שחקני קולנוע וטלוויזיה ישראלים
קטגוריה:משתתפי נינג'ה ישראל V.I.P
קטגוריה:טבעונים ישראלים
קטגוריה:ספורטאים טבעונים
קטגוריה:משתתפי נינג'ה ישראל
קטגוריה:מהגרים מישראל לארצות הברית
קטגוריה:ישראלים שנולדו ב-1991
אדם ג'יימס (שחקן)

**אדם ג'יימס** (באנגלית: **Adam James**; נולד ב-9 בספטמבר 1972) הוא שחקן קולנוע, טלוויזיה ותיאטרון אנגלי.

## ביוגרפיה
ג'יימס נולד בלונדון. הסנדק שלו היה השחקן ג'ון פרטווי (הדוקטור השלישי). הוא למד בבית הספר גילדהול למוזיקה ודרמה יחד עם דומיניק וסט ודניאל אוונס וסיים את לימודיו ב-1996.

תפקידיו של ג'יימס כוללים את הסדרה "אחים לנשק", הסרט "The Mother of Tears", הסדרה התיעודית "Ancient Rome: The Rise and Fall of an Empire", הדרמה "Bonekickers", הסדרה ההיסטורת "Henry VIII: The Mind of a Tyrant", וסדרת הדרמה "חדר מיון". עוד הופיע בפרק בסדרה "וידוייה הסודיים של זונת צמרת". ג'יימס שיחק בסדרה "ניצבים" בתפקיד הסוכן של הדמות שגילם ריקי ג'רווייס. בסדרה "אפר לאפר" שיחק ג'יימס בפרק הראשון בתפקיד אדוארד מרקהם.

ב-2009 הופיע ג'יימס בפרק "Planet of the Dead" בסדרת המדע בדיוני "דוקטור הו" בכיכובו של דייוויד טננט. השניים שיחקו יחד בהפקה משנת 1999 של המחזה "המלך ליר" בתיאטרון רויאל אקסצ'נג' במנצ'סטר. תפקידים נוספים שלו בתיאטרון היו במחזה "Blood and Gifts" (מ-2010) ובמחזה "מהומה רבה על לא דבר" (2011) לצדם של דייוויד טננט וקתרין טייט.

ב-2013 שיחק ג'יימס בתפקיד מסייה דה ברה בסרט הקולנוע "כאוס בגני ורסאי". הוא גילם את דמותו של ג'רמי הייווד בדרמה של ערוץ 4 "קואליציה" אודות הבחירות הכלליות בבריטניה משנת 2010. בנובמבר 2015 חזר שוב לגלם את ראש הממשלה מר אוואנס במחזה "המלך צ'ארלס השלישי" בברודוויי שבניו יורק. באפריל ובמאי 2016 שיחק בתפקיד הובסטד במחזה "אויב העם" בתיאטרון פסטיבל צ'יצ'סטר.

ב-2014 הופיע ג'יימס בדרמת הריגול אודות המלחמה הקרה "המשחק" של רשת ה-BBC.

## חיים אישיים
בספטמבר 2015 התחתן ג'יימס עם הפסיכותרפיסטית ויקטוריה שאלט. בנם הבכור נולד בספטמבר 2016. לג'יימס יש בת נוספת מיחסים קודמים.

## פילמוגרפיה
### טלוויזיה

### קולנוע

## תפקידים בתיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי בית הספר גילדהול למוזיקה ודרמה
קטגוריה:אנגלים שנולדו ב-1972
Imagine (שיר של אריאנה גרנדה)

**Imagine** (בעברית: **דמיין**) הוא סינגל שיווקי שהוקלט על ידי הזמרת-יוצרת האמריקאית אריאנה גרנדה, מתוך אלבומה החמישי, Thank U, Next. השיר יצא לאור ב-14 בדצמבר 2018, כסינגל השיווקי הראשון מתוך האלבום, על ידי חברת התקליטים ריפבליק רקורדס.

השיר הגיע למקום ה-24 במצעד הבילבורד הוט 100, והשמיני במצעד הסינגלים הבריטי.

## רקע וכתיבה
השיר נכתב על ידי אריאנה גרנדה, פריסילה רנאה, פופ וואנסל, ג'ומל רוברטס והאפי פרז והופק על ידי וואנסל ופרז. השיר הוא שיר בסגנון הפופ, המשלב בתוכו גם את סגנון הרית'ם אנד בלוז, המאפיין שירים נוספים מתוך, Thank U, Next.

עם השיר הופיעה גרנדה ב-18 בדצמבר 2018, בתוכנית הטלוויזיה האמריקאית "טונייט שואו עם ג'ימי פאלון".

## וידאו קליפ
קליפ המילים הנלווה שיצא לשיר הועלה לערוצה של אריאנה גרנדה ב-13 בדצמבר 2018, יום לפני שיצא כסינגל רשמי. קליפ המילים זכה להצלחה חסרת תקדים כאשר הצליח בפחות מיממה אחת לצבור 3 מיליון צפיות.

נכון לספטמבר 2025, מונה הצפיות של הקליפ עומד על כ-77 מיליון צפיות.

## קבלה ביקורתית

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי ניית'ן פרז
קטגוריה:בלדות R&B עכשוויות
Everyday (שיר של בון ג'ובי)

**Everyday** הוא שיר של להקת הרוק האמריקאית בון ג'ובי. הוא יצא ב-17 באוגוסט 2002 כסינגל המוביל של אלבום האולפן השמיני של הלהקה "". השיר נכתב על ידי ג'ון בון ג'ובי, ריצ'י סמבורה ואנדריאס קרלסון , והיה מועמד בשנת 2003 לפרס גראמי.

## רקע
"**Everyday**" הוא שיר של עצמאות והתרסה, בדומה לשני שירים אחרים של הלהקה - "**It's My Life**" ו-"**Have a Nice Day**".

בראיון מצולם, אמר ג'ון בון ג'ובי כי "הלכנו על משהו שיהיה קצת יותר תוקפני ממה שעשינו בעבר, אבל עדיין הייתה מקהלה גדולה, והיה לנו מה להגיד". בהתייחסו לשיר, הוסיף ריצ'י סמבורה: "הזמן הוא הדבר היקר ביותר שיש לך, אז כדאי לך לנסות לחיות כל רגע עד הסוף".

מאוחר יותר, גרסה אקוסטית של השיר "**Everyday**" נכלל באלבום "**This Left Feels Right**" של הלקה. באסיה, חברת מיצובישי מוטורס עשתה שימוש בשיר כרקע לפרסומות טלוויזיה ששודרו במהלך 2002–2003.

## גרסאות
* גרסת האלבום 
* גרסת Rock Mix
* גרסת הוידאו קליפ
* גרסה אקוסטית (הופצה יחד עם הסינגל **Misunderstood**)
* גרסת האלבום **This Left Feels Right**

## וידאו קליפ
ככל הנראה ג'וזף קאהן ביים את הוידאו קליפ לשיר "**Everyday**", עם זאת אין לכך אישור רשמי באתר האינטרנט שלו. הווידאו קליפ של השיר מציג את הלהקה בהופעה בניו מקסיקו בסמוך למערך הגדול מאוד, בעוד בערים שונות ברחבי העולם נופלים מן השמיים מכשירי טלוויזיה בצבע אדום, שעל מסכם נראית הלהקה מופיעה. בתחילה, הדמויות בערים השונות נראות משועממות, אך מהרגע שהן מתחילות לצפות בהופעה בטלוויזיה - הם נעשות משועשעות.

בין הלוקשיינים השונים הנראים בקליפ:
*  הביג בן, לונדון, אנגליה
*  הסוואנה באפריקה
*  הטאג' מהאל, אגרה, הודו
*  הוואנה, קובה
*  כנסיית וסילי הקדוש, מוסקבה, רוסיה
*  כיכר טיימס, ניו יורק, ארצות הברית
*  ניו סאות' ויילס, אוסטרליה
* 
* 
* 
*  טוקיו, יפן
*  הקולוסיאום, רומא, איטליה

## הישגים מסחריים
השיר הגיע למקום הראשון בקנדה ובספרד, ולרשימת עשרת הגדולים במדינות רבות אחרות, בהן יפן (מקום שני), בריטניה (מקום חמישי), אוסטרליה (מקום חמישי), שווייץ (מקום שישי), שוודיה (מקום שישי), איטליה (מקום שביעי) וגרמניה (מקום שביעי).

השיר לא זכה להצלחה רבה כל כך בארצות הברית, אך הגיע למקום ה-36 במצעד האיירפליי של *[[Radio & Records]]*, למקום ה-38 במצעד מצעד השירים העכשוויים למבוגרים ולמקום ה-31 במצעד Mainstream Rock Tracks.

## רצועות השמעה
**CD1:**
#"Everyday" 2:59
#"Lucky" 3:47
#"No Regrets" 4:02
#"Standing" 3:50

**CD2:**
#"Everyday" 2:59
#"Another Reason to Believe (Demo)" 3:30
#"Breathe (Demo)" 3:40
#"We Can Dance (Demo)" 4:45

**Promo:**
#"Everyday - Rock Mix" 2:59
#"Everyday - Album Version" 2:59

## מצעדי פזמונים
### מצעדים שבועיים

### מצעדי סוף שנה

## בתרבות פופולרית
השיר **Everyday** נכלל בפסקול של משחק הווידאו NFL 2003 Madden. רמיקס קצבי יותר של השיר הוקלט בשנת 2002 על ידי הצמד Wine ונכלל באלבום **Dancemania Speed**.

## קישורים חיצוניים

* BonJovi.com
* Everyday באתר MetroLyrics

## הערות שוליים

קטגוריה:שירים באנגלית
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד הסינגלים הקנדי
קטגוריה:סינגלים בהוצאת איילנד רקורדס
קטגוריה:סינגלים בהוצאת מרקורי רקורדס